b"\n_START_ARTICLE_\nCasa Nova (Collsuspina)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici civil amb teulada a dues vessants de forma regular i orienta a migdia. L'edifici principal t\xc3\xa9 portal adovellat i finestres de pedra treballada aix\xc3\xad com les cantoneres. T\xc3\xa9 un edifici adossat formant unes arcades i en una paret un rellotge de sol. Dit edifici amb funcions de graner i garatge t\xc3\xa9 una volta i una vessant molt pronunciada. En una de les finestres de la casa hi ha la data de 1780.\n_START_SECTION_\nHist\xc3\xb2ria\n_START_PARAGRAPH_\nEls fogatges del segle XVI senyalen per Sant Cugat de Gavadons de Coll Sa Sima com se'l denomina el 1553, entre d'altres masos, el mas Casanova. Un estudi de Mn. Antoni Pladevall, per\xc3\xb2, el documenta ja anterior al segle XV."